Ankaŭ neesperantistoj helpis. La konkurso Vikipediaj paĝoj volas fotojn 2020 havis miksitajn rezultojn.
#000000
Nova konkurso allogis ankaŭ neesperantistojn al aldonado de plurmediaĵoj al la Esperanta Vikipedio. En la jaro 2020 ni tamen organizis ĝin “kun 1 mano malantaŭ la dorso”, ĉar ni ne povis inviti novulojn, kiujn ni komence plej celis. Tamen ni trejnis plurajn homojn kaj la (registrita) trejnado utilos ankaŭ estontece.
#000001
Dum preskaŭ 2 jardekoj, miloj da volontulaj kontribuantoj alŝutis jam pli ol 75 milionojn da plurmediaĵoj al la Vikimedia Komunejo – la centra loko por dosieroj kiujn uzas ĉiuj Vikimediaj projektoj. Tiu ĉi grandega trezoro servas por ilustri scion en maniero, kiu estas neebla per simpla teksto. Ja, ne pro nenio oni diras, ke 1 foje vidi valoras 1 000 foje aŭdi.
#000002
Samtempe, multegaj artikoloj en Vikipedioj en pli ol 300 lingvoj prezentas nur tekston. Kaj atendas volontulon por aldoni ilustraĵon. Krome, aldoni bildon, sonon aŭ videon al Vikipedia artikolo estas relative simpla – jam post 1 hora trejnado povas tuta novulo fari siajn utilajn kontribuojn.
#000003
La internacia emblemo de la konkurso Vikipediaj paĝoj volas fotojn
#000004
Ankaŭ tiaj ĉi konsideroj staris malantaŭ la konkurso Vikipediaj paĝoj volas fotojn (Wikipedia Pages Wanting Photos, #WPWP). La konkurso okazis la unuan fojon en 2020 en pluraj lingvaj versioj de Vikipedio. Esperanto kaj Libera Scio volonte organizis la konkurson en la Esperanta Vikipedio kaj virtuale trejnis novajn Vikipediistojn dum MondaFest’.
#000005
La konkurso estis planita por Julio-Aŭgusto 2020 kaj la internacia teamo provizis premiojn por la plej aktivaj partoprenintoj en ĉiuj Vikipedioj kune. Tamen, baldaŭ aperis problemoj kaj organizantoj ŝanĝis regulojn, evitante freŝe registritajn uzantojn. Ni organizis la konkurson precipe por inviti novajn homojn al Vikipedio kaj laŭ tio ankaŭ planis aferojn. En tia situacio, batalante “kun 1 mano malantaŭ la dorso”, ni ne povis plenumi nian ĉefan celon... Sed ni povis fari ion alian. La konkurso estis preparita, ni havis planitan trejnadon dum SES kaj IJK do ni daŭrigis. Tamen, por ne kaŭzi konfuzon al novuloj, ni ilin ne vaste varbis, kaj eĉ tiam atentigis pri ilia neeblo partopreni kiel konkursantoj ;-(
#000007
Sed ni ja preparis ilin por kutima redaktado de Vikipedio, kaj por sekvajaraj konkursoj. Dum la unuaj retaj IJK (Internacia Junulara Kongreso) kaj SES (Somera Esperanto-Studado) niaj trejnistoj KuboF Hromoslav kaj Leandro Abrahão kune faris 1 rapidtrejnadon po evento kaj respondis demandojn. Registraĵon de SES vi povas daŭre spekti en nia artikolo Ilustru Vikipedion! Jes, vi!
#000008
En la 1-a jaro de la konkurso, en la Esperanta Vikipedio partprenis 11 uzantoj, kiuj sume redaktis 192 paĝojn.
#000010
Dankon al ĉiu konkursinto, ĉar ĉiu bildo, sono aŭ video en Vikipedio kiu helpas porti scion estas bona!
#000011
Aparte pripensinda estas, ke de la 11 partoprenintoj, nur 2 deklaras sin esperantistoj. Do, la konkurso allogis 9 novajn homojn, kiuj helpis ilustri nian Vikipedion, kio estas aparte mojosa!
#000012
La konkurso komenciĝis en 2020 kaj ŝajnas, ke ĝi eventuale povus iĝi tradicia. La jaro 2021 daŭrigis la konkurson kaj partopreno en la Esperanta Vikipedio signife plialtiĝis. Pri la rezultoj ni informos baldaŭ.
#000013
Estus interese se estontece ĝi okazus ne nur ĉe vikipedio sed en pluraj vikimediaj projektoj iom malpli aktivaj. Tio iom revivigus ilin.
#000014
Konservu miajn nomon, retpoŝtadreson kaj retejon en tiu ĉi retumilo por uzi kiam mi denove komentos.
#000016
Vikipedio, pli ol enciklopedio (Germana Esperanto-Kongreso 2023)
#000018
Pri ni Imagu la mondon en kiu ĉiu unuopa homo povas partopreni en sumo de homara scio per kaj pri Esperanto – tian mondon ni kreas.
Ni subtenas disvolviĝon de Vikipedio kaj de ĝiaj frataj projektoj – en kaj pri Esperanto – per konkursoj, trejnadoj, partneradoj, varbado, kaj alimaniere.
Se vi ŝatas tion, subtenu nian laboron kaj / aŭ membriĝu! Kune ni helpos pli <3
#000019
Imagu la mondon en kiu ĉiu unuopa homo povas partopreni en sumo de homara scio per kaj pri Esperanto – tian mondon ni kreas.
#000020
Ni subtenas disvolviĝon de Vikipedio kaj de ĝiaj frataj projektoj – en kaj pri Esperanto – per konkursoj, trejnadoj, partneradoj, varbado, kaj alimaniere.
#000021
Se vi ŝatas tion, subtenu nian laboron kaj / aŭ membriĝu! Kune ni helpos pli <3
#000022